google/wiki40b huggingface dataset:
Panne

Anatomi

Musklaturen i panna består av occipitofrontalis-muskelen, procerus-muskelen og corrugator supercilii-musklene (på norsk: øyebrynsrynkerne). Motorikken i panna er styrt av nervus facialis som alle ansiktsmimikk.

Uttrykk

Musklene i panna til mennesket er viktige for å danne ansiktsuttrykk. Det er fire elementære bevegelser som er med på å danne uttrykk: øyebrynene kan bevege seg sammen eller hver for seg for å uttrykke overraskelse eller et spørrende uttrykk, sammentrekning kan også brukes for å rynke panna for å uttrykke konsentrasjon, overraskelse, bekymring, sorg.
Lucky Number Slevin

Handling

Slevin har det ikke spesielt bra i Los Angeles. Leiligheten hans kondemneres, ID-kortet hans blir stjålet, og kjæresten hans har stått i med en annen. Han bestemmer seg for å komme vekk litt, og låner leiligheten til kompisen Nick Fisher i New York. Uhellet har imidlertid ikke sluttet å forfølge ham, og alt er i ferd med å bli verre. Når han ankommer leiligheten til Fisher får han en ubehagelig overraskelse. Slevin blir tatt for å være Fisher, og før han vet ordet av det er han midt i skuddlinjen mellom byens to største mafiabosser, The Rabbi og The Boss. Det tar ikke lang tid før Slevin forstår at han må klekke ut en smart plan for å ta knekken på dem – før de tar knekken på ham.
Hey Monday

Historie

Vokalist Cassadee Pope ble oppdaget av Richard Reines fra Drive-Thru Records som 17-åring før hun hadde spilt inn noe musikk. Etter at hun hadde fullført high school, startet hun Hey Monday med Mike Gentile, Elliot James, Alex Lipshaw og Jersey Moriarty. Alex Wilhelm, fra A&R Website CrazedHits.com, oppdaget Hey Monday etter at bandet hadde blitt dannet av Pope.
Bandet begynte å turnere 22. september 2008 med The Cab, The Academy Is..., We the Kings, A Rocket to the Moon, This Providence og Carolina Liar, for å promotere debutalbumet deres, Hold On Tight, som ble gitt ut over hele verden 7. oktober 2008 av Decaydance Records og Columbia Records.
Hey Monday støttet Fall Out Boy gjennom 2009 på turnéen deres, som gikk til Storbritannia, i mange land i Europa, samt Japan, Singapore, Filippinene, Malaysia, Australia og New Zealand. 30. april 2009 annonserte bandet sin første headliner-turné, kalt Let's Make a Mess Tour, sponset av Myspace Music. Cassadee Pope gjorde en opptreden i Fall Out Boys musikkvideo «America's Suitehearts» og en gjesteopptreden i Degrassi: The New Generation.
Steinar Lem

Forfatterskap

Lem ga i 1973 ut tekstsamlingen Signaler, et verk han fikk Tarjei Vesaas' debutantpris for. Han skrev fire skjønnlitterære bøker og tre faglitterære bøker.
Lem hadde nordisk hovedfag fra Universitetet i Oslo. Han var informasjonskonsulent i Samferdselsdepartementet i en kort periode midt på 1980-tallet før han gikk inn i Framtiden for våre hender som heltidsansatt like etter.

Personlige forhold

Steinar Lem var gift med Gunn Hild og hadde to barn med henne (tvillinger).
I mars 2009 ble det kjent at han hadde kreft og, ifølge ham selv, maks ett år igjen å leve. Han døde av kreft 28. april 2009, og ble begravet fra Trefoldighetskirken
Alianza PAIS

Alianza PAIS (AP) er en sosialistisk koalisjon i Ecuador, ledet av nåværende president Rafael Correa. PAIS står for Patria Altiva i Soberana (stolt og suverent fedreland), og ordet país betyr også land. AP fremmer «sosialisme for det 21. århundret» og regnes for å være en del av «den rosa bølgen».
Bevegelsen, som ble grunnlagt i 2006, støtter politisk suverenitet, regional integrasjon og bedre levekår for de fattige. Ved valget i 2006 fikk Alianza PAIS 22,84% av stemmene ved første runde, noe som gjorde at partiet så vidt tapte mot PRIAN, ledet av Álvaro Noboa, som fikk 26,83% av stemmene. I andre runden vant partiet med 56,67% av stemmene, noe som brakte Correa til makten. Ved valget i 2009 fikk partiet 51,99% av stemmene, noe som ga partiet seier fremfor PSP. I 2013 vant AP igjen med 57,17% av stemmene.
Simon Grundel-Helmfelt

Simon Grundel-Helmfelt (født 1617, død 1677) var en svensk friherre, feltmarskalk og guvernør. Helmfelt er mest kjent for sin overveldende seier i slaget ved Lund til tross for at svenskene var i sterkt mindretall i forhold til danske tropper.

Militær karriere

Han tjenestegjorde i tredveårskrigen fra 1641 og utmerket seg ved slaget ved Leipzig (1642).
Han ble adlet i 1646, og da forandret han navnet sitt fra Grundel til Grundel-Helmfelt. Senere samme år ble han såret utenfor Rain am Lech av en muskettkule. I 1649 ble han forfremmet til oberst over artilleriet og i 1655 til general over infanteriet. I 1656 ble han utnevnt til guvernør av Riga, hvor han forsvarte byen mot tsar Aleksej og hans hær på 90 000 menn. Han ble generalguvernør av Ingermanland i 1658.
Helmfelt dro tilbake til Stockholm i 1676 for å bli øverstkommanderende for den svenske hæren under den skånske krig. Han ble drept året etter i slaget ved Landskrona.
Vannhjulet i Venafro

Vannhjulet i Venafro er et vannhjul fra oldtiden som er funnet i Venafro utenfor  Pompeii.
Arkeologer har fra oldtiden funnet meget få vannhjul eller det som kan være omkring hjulet, nemlig dammer, renner, mølle etc. Det eneste hjulet som er funnet, og som kan fortelle oss litt om detaljer fra konstruksjonen, er fra Venafro utenfor Pompeii. Det ble gravd frem i 1908, og lå under flere meter med lava. Hjulet var blitt dekket av lava i forbindelse med utbruddet fra vulkanen Vesuv i år 79 e.Kr. De porøse egenskapene til lavaen gjorde at selve hjulet som var av tre, råtnet. Tilbake ble det et hulrom som i stor detalj viser hvordan hjulet så ut. Det Nasjonale Museum i Napoli har rekonstruert hjulet.
Hjulet hadde 18 blader festet med tre nagler på hver side. Naglene kunne være av tre eller jern. Hjulet er 1,85 m i diameter og bredden er 30 cm. Senterdelen (navet eller hub) er stor og tung, 74 cm i diameter. Hjulet fikk vann fra en akvadukt og fallhøyden som ga vannet fart var på 4 m.  Hjulet var av den såkalte undervanntypen, og det betyr at vannet renner på undersiden av hjulet. Avhengig av vannmengden var effekt til hjulet ca. 1 – 1,5 kW. Dette tilsvarer effekten til om lag 10 mennesker. 
Akslingen har sannsynligvis vært av eik, og kledd med metall i endene. Lagrene som akslingen hvilte på var av stein eller eik. 
Man ser flere svakheter i konstruksjonen av vannhjulet. Senterdelen er alt for stor og tung, og var sannsynligvis laget av eik. De ytre delene var av furu. Tyngden på senterdelen har tydelig trukket effekten ned. Bladene hadde «vegger» på sidene. Dette ga stor stabilitet og styrke til hjulet, men trekker effekten ned. Man ser tydelig at på dette meget tidlige stadium i utviklingen av vannhjul, var det flere mangler eller feil i konstruksjonen. 
Man har på denne tiden (altså 79 e.Kr.) bare brukt vannhjul i Romerriket ca. 100-150 år, og det var meget lite brukt. I de påfølgende århundrer lærer man å lage mer effektive vannhjul, og denne «nye» teknologien ser ut til å brukes mye mer de siste par århundrer av oldtiden (300-500 e.Kr.).
Første anglo-powhatan-krig

Første anglo-powhatan-krig var krigen mellom engelske kolonister som var basert i Jamestown, Virginia og indianere fra Powhatankonføderasjonen mellom 1609 og 1613.
I løpet av denne krigen introduserte Thomas West, 3. Baron De La Warr «irske taktikker» hvor troppene hans plyndret landsbyer, brente ned hus, konfiskerte provisjoner og satte kornåkre i brann. Men pamunkey-krigerne ledet av Opechancanough slo tilbake og beleiret fortet ved Jamestown. Han og krigerne hans lyktes nesten i å drive engelskmennene ut av Jamestown–området da kaptein John Smith, en viktig mellommann mellom bosetterne og indianerne, ble skadet i et uhell, en krutteksplosjon, og seilte tilbake til England i desember 1609. Britiske forsterkninger ankom og hevet beleiringen, tok tilbake initiativet og ledet et ødeleggende raid mot pamunkeyene. 
En fredsavtale gjorde slutt på krigen i 1614 og den ble beseglet med ekteskapet mellom Pocahontas og kolonisten John Rolfe. Dette var det første kjente ekteskapet på tvers av folkeslagene i Virginia og hjalp til med å forbedre forbindelsene mellom indianerne og nykommerne.
Pseudonym

Pseudonym (også: psevdonym, fra gresk ψευδώνυμο, «falsk navn») er et fiktivt navn, brukt som dekknavn av en person som et alternativ til dennes riktige navn. Begrepet blir også kalt nom de plume (fransk: «fjærnavn», en henvisning til at forfattere skrev med fjærpenn) når det gjelder en forfatter som ikke ønsker å bruke sitt eget navn ved publisering. Pseudonymer brukes også av skuespillere, idrettsfolk, musikere og lignende. På amerikansk engelsk brukes gjerne nom de guerre (fransk: «krigsnavn») om mennesker som tok et pseudonym for å skjule sitt egentlige navn i strid, for eksempel av revolusjonære som ikke ønsket at deres nærmeste skulle kunne identifiseres og slik bli straffet for de revolusjonæres kamp mot etablissementet. For musikere kan det være flere årsaker, men kanskje hovedsakelig for at et artistnavn skal være kult eller inngå i konsept, eller for å skjule etnisitet ved å velge et mer engelskklingende navn.

Kollektivpseudonym

En variant av pseudonym er «kollektivpseudonym» eller upersonlige pseudonym. De mest kjente eies av Stratemeyer-syndikatet og ble brukt på deres seriebøker om bl.a. Hardyguttene (Franklin W. Dixon) og Frøken Detektiv (Carolyn Keene), med flere forfattere som opprinnelig var pålagt anonymitet. 
John Donner og Helene Holst-Hammerfeldt er norske kollektivpseudonym med kjente opphavspersoner. John Donners 13 bøker i Sommerset-serien ble skrevet av Ragnar Hovland, Einar Økland, Per Olav Kaldestad og Sigbjørn Heie; mens de tre forfatterne May Grethe Lerum, Anne B. Ragde og Trude Brænne Larssen skrev hver sin av bøkene i serien Emilies tid.
Nom de plume er et pseudonym valgt av utgiveren. Nom de plume er et franskspråklig uttrykk.

Artistnavn

Et lite utvalg navn blant musikere er blant annet Lana Del Rey, egentlig Elizabeth Grant; 50 Cent, egentlig Curtis Jackson; Cher, egentlig Cherilyn Sarkisian La Pierre; Ace Frehley, egentlig Paul Daniel Frehley; Alice Cooper, egentlig Vincent Damon Furnier; Axl Rose, egentlig William Bruce Bailey; Billie Holiday, egentlig Eleanora Fagan Gough; Bob Dylan, egentlig Robert Zimmerman; Bono, egentlig Paul Hewson; David Bowie, egentlig David Robert Jones; Elton John, egentlig Reginald Dwight og John Denver egentlig Henry John Deutschendorf Jr.
Blant skuespillere finnes Woody Allen, egentlig Allen Stewart Konigsberg; Fred Astaire, egentlig Frederick Austerlitz: Lauren Bacall, egentlig Betty Perske; Mel Brooks, egentlig Melvin Kaminsky; Mickey Rooney, egentlig Joseph Yule Jr.; Lizabeth Scott, egentlig Emma Mazzo; Martin Sheen, egentlig Ramón Gerard Antonio Estévez.
Blant boksere finnes Rocky Graziano, egentlig Thomas Rocco Barbella.
Trinidad (Uruguay)

Historie

Trinidad ble grunnlagt i 14. april 1804 av Manuel Ubeda.

Økonomi

Den viktigste aktiviteten er landbruk, Unión Rural de Flores.

Transport

Ruta 3 forbinder Trinidad med San José (sør) og Bella Unión (nord).
 Ruta 14 forbinder Trinidad med Mercedes (vest) og Durazno, Florida, Lavalleja og Ruta  (øst).
 Ruta 57 forbinder Trinidad med Cardona, i Soriano, og Sarandí Grande i  Florida.
Ollantaytambo

Ollantaytambo er en landsby og et arkeologisk sted fra Inkariket i det sørlige Peru. Den befinner seg i en høyde av 2 792 moh, rundt 60 km nordvest for Cusco, på veien opp mot Machu Picchu. Landsbyen er administrasjonssentrum i distriktet Ollantaytambo i provinsen Urubamba.
Ollantaytambo ble oppført av herskeren Pachacuti på midten av 1400-tallet. Byen ble betydelig ombygd i kolonitida, men har følger fremdeles den opprinnelige byplanen. Flere byggverk rundt byen ligger i ruiner og er populære turistmål. Den mest iøynefallende konstruksjonen er de store terrassene som ble brukt til jordbruk.
Leppeplatepiercing

Kultur

I eldre kilder hevdes det at i noen stammer viser størrelsen på platen tegn på din sosiale eller økonomiske viktighet. Likevel er det fysiske begrensninger og det viser seg at størrelsen på platen avhenger av evnen til å strekke ut huden.
Hos Surma- og Mursi-folket ble piercingen tidligere satt inn omkring 6-12 måneder før giftemål, vanligvis i en alder av 15 til 16 år. I dag velger jentene i Mursi-folket selv i 13- til 16-årsalderen selv om de ønsker å bære en leppeplate eller ikke.

Smykke

Smykket er vanligvis sirkelrundt og laget av tre, spesielt i Sør-Afrika. Smykket minner noe om en plugg

Skader

En slik piercing fører til store skader på tennene.
Villavicencio

Villavicencio (populært kalt Villavo) er en by i Colombia med 340 295 innbyggere (2002, hele kommunen). Byen er hovedstaden i fylket (departamento del) Meta.
Byen ligger 467 meter over havet, like øst for den østligste del (Cordillera Oriental) av Andesfjellene, som er tredelt gjennom Colombia. Byen har en direkte veiforbindelse til hovedstaden Bogotá, 90 km (2 timers biltur) over et rundt 3000 m høyt fjellpass.
Byen kalles «La puerta al llano» (døren til slettelandet) og har en flyplass som ofte brukes til mellomlanding på vei mellom hovedstaden og jungelen i øst. På grunn av høyden er klimaet behagelig ("god norsk sommer" hele året). Årsmiddeltemperaturen er 27 °C med variasjoner typisk mellom 19 og 33 °C. Gjennomsnittlig årlig nedbør er 4085 mm, altså et særdeles fuktig klima.
Byen ble grunnlagt i 1840 av Esteban Aguirre og ble oppkalt etter Antonio Villavicencio.
Flykollisjonen over Charkhi Dadri

Ulykken

Flyet fra Saudi Arabian Airlines skulle operere en internasjonal passasjerflyvning fra Delhi–Dhahran–Jeddah som Flight 763 (SVA763) med 312 passasjerer om bord. Kazakhstan Airlines-flyet var på charter fra Chimkent til Delhi som KZA1907. SVA763 tok av fra Delhi 18.32 lokal tid. KZA1907 var samtidig på innflyvningen mot Delhi. Begge flyvningene var kontrollert av flyvelederen VK Dutta med ansvar for innflyvning (approach). KZA1907 var klarert for å synke til 15 000 fot (4600 m) da det var 74 nautiske mil (137 km) fra flyplassen. SVA763 var på samme luftvei, men i motsatt retning, og var klarert for å stige til 14 000 fot (4300 m). Omtrent åtte minutter senere, rundt 18.40, rapporterte KZA1907 at de hadde truffet tildelt høyde på 15 000 fot, men egentlig var flyet lavere, på rundt 14 500 fot, og sank fortsatt. Flyvelederen fortalte flyet om Saudi Arabian Airlines-flyet som da var rett foran, 10 nm unna. 
Da flyvelederen anropte KZA1907 igjen fikk han ingen respons. Han advarte det andre flyet, men det var allerede for sent. De to flyene kolliderte midt i lufta. Halefinnen på KZA1907 kappet vingen til SVA763 og ødela et instrument. Boeing-flyet som ble truffet gikk inn i en rask spinn ned mot bakken med en ild-stripe fra den ødelagte vingen. Det ble revet i stykker av kreftene som var i sving. Vraket traff bakken med en hastighet på omtrent 1135 km/t. Il-76-maskinen holdt seg nokså intakt strukturmessig, men sank også ukontrollert før det styrtet i et jorde. Redningsmannskaper oppdaget fire kritisk skadde passasjerer, men alle døde senere. To overlevende fra Boeing-flyet ble også funnet faststroppet til setet, men døde av skadene kort tid etter. Alle 312 ombord på SVA763 og alle 37 ombord KZA1907 omkom.

Flyene

Det var to fly involvert, et Boeing 747 fra Saudi Arabian Airlines, og et Ilyushin Il-76 fra Kazakhstan Airlines.

Boeing 747

Det ene flyet, en Boeing 747-168B registrert HZ-AIH, opererte Saudi Arabian Airlines Flight 763 (SVA763) fra Indira Gandhi internasjonale lufthavn i Delhi i India til Dhahran internasjonale lufthavn i Dhahran i Saudi-Arabia. Flyet fløy for første gang 3. februar 1982, og var dermed 14 år og 10 måneder ved hendelsen. Kapteinen, Khalid Al Shubaily, var 45 år gammel og med flere enn 9800 flytimer. Andrepiloten var Nazir Khan, og Edris var flyingeniør. Det var 289 passasjerer og 23 besetningsmedlemmer ombord, totalt 312.

Ilyushin Il-76

Det andre flyet, en Ilyushin 76TD registrert UN-76435, opererte Kazakhstan Airlines Flight 1907 (KZA1907) fra Shymkent internasjonale lufthavn til Indira Gandhi internasjonale lufthavn. Flyet fløy første gang i 1992, fire år tidligere, og hadde vært i lufta 2643 timer da ulykken skjedde. Kapteinen, Gennadi Cherepanov, på 44 år var også svært erfaren, med flere enn 9200 flytimer. Egor Repp var andrepilot og radiooperatør.
Skytebok for gutter i by- og landsskolerne

Bakgrunn

Da «Lov om Folkeskolen i Kjøbstæderne af 26de Juni 1889» ble vedtatt av det norske Stortinget, ble det åpnet for at skolene kunne gi skyteundervisning som del av gymnastikkundervisningen i folkeskolen. Det var organisert skyteundervisning ved norske skoler fra 1907 til 1923.
Ordningen ble, i tillegg til kostnadene til våpen, finansiert av staten med 10 000 kroner per år til ammunisjon i dette tidsrommet. Skytingen opphørte etter dette på grunn av manglende finansiering og våpnene ble tilbakelevert og siden solgt. 
Kongsberg Våpenfabrikk produserte i tidsrommet 1906-1919 tilsammen 3 321 eksemplarer av en egen guttekarabin til dette formålet, Krag-Jørgensen M/1906. 
Det ble utviklet to typer ammunisjon ved Raufoss Ammunisjonsfabrikker:
6,5x55 - Salon  med 0,5 grams mantlet trekule og en type med kule av aluminium. Denne ble brukt til skyting på 10-15 meters avstand.
6,5x55 - Junior med 3,5 grams blykule med en mantel rundt bakre del av kulen. Denne ble brukt på 100 meters hold.
Som instruksjonsbok for skytingen ble det utarbeidet heftet Skytebok for gutter i by- og landsskolerne.
I forkant av Stortingsvedtaket om denne undervisningen utga Norges Forsvarsforening, Kristiania kreds og Wilhelm Keilhau flygebladet «Bør skyting ind i skolerne?» (1907).
Vedtaket ble fattet på grunnlag av St.prop. 57 (1907-1908).
Lena Tyriberget

Liv og virke

Tyriberget har selv vært aktiv fotballspiller, men skader gjorde at hun siktet mot en trenerkarriere. Hun er i tillegg utdannet faglærer innen idrettsfag. Hun har drevet med videoanalyse innen fotball med verktøyet Interplay-sports.
I perioden 2004–2006 var hun lærer ved Bjerke videregående skole i Oslo. Hun var samtidig trener for fotballaget Liungen IF i kvinnenes toppserie. Etter en svak sesong trakk hun seg som trener høsten 2005.
Etter skoleåret 2006 sluttet hun som lærer og ble landslagstrener for jenter U15 og soneansvarlig for region øst i Norges fotballforbund.  
Høsten 2007 ble det kjent at Kjetil Rekdal ønsket Tyriberget som analyseansvarlig for sin tyske klubb, Kaiserslautern. Hun tok jobben, men fikk et kortvarig opphold da Rekdal ble løst fra sin stilling i februar. Tyriberget fortsatte i sin stilling, men avsluttet samarbeidet med Kaiserslautern kort tid etter. Hun fortsatte en tid som landslagstrener og som soneansvarlig for region øst i Norges fotballforbund.
Tempelet til den skinnende barnlige pietet

Tempelet til den skinnende barnlige pietet i Guangxiao-gaten er et av Guangzhous eldste buddhisttempler. Det var tidligere herskapshuset til prins Zhao Jiande av kongedømmet Nanyue under det vestlige Han-dynasti (206 f.Kr.-24 e.Kr.).
Tempelet ble først bygget av en indisk munk under det østlige Jin-dynasti (317- 420), men det nåværende tempelet, som dekker et areal på 31 000 kvadratmeter, stammer fra  Qing-dynastiet (1644 – 1911). Tempelet har en viktig plass i buddistisk historie ettersom Huineng fra den chan-buddhistiske sekt var novisemunk her på 600-tallet.
Cowboys from Hell (sang)

Popkultur

En coverversjon av sangen ble brukt på videospillet Guitar Hero, og en konsertversjon av sangen skal bli å finne på Guitar Hero: Greatest Hits.
Vetle Eck Aga

Vetle Eck Aga (født 4. oktober 1993) er en norsk håndballspiller som spiller for Bodø HK og det norske juniorlandslaget.
Some Enchanted Evening

Handling

En radiovert får Marge til å fortelle hva hun virkelig syns om ekteskapet til henne og Homer. Noe som Homer hører på jobben. Han bestemmer seg for å gjøre noe helt spesielt for Marge. Han tar henne med ut på middag og sjekker inn på et fint hotell. Imens har de leid inn en barnevakt til ungene ved navn Ms. Botz. Hun viser seg å være en beryktet kriminell ved navn "Babysitter Bandit". Hun binder fast Bart og Lisa, men glemmer å gjøre det samme med Maggie. Maggie klarer å løsne Bart og Lisa og sammen klarer ungene å overmanne Ms. Botz. Men mens barna er ute for å få tak i politiet, kommer Homer og Marge hjem. Homer, som ikke vet noe om kveldens hendelser, hjelper Botz med å bære tyvgodset fra sitt eget hjem ut til bilen hennes og betaler henne dobbelt for bryet.
Herøy kirke (Møre og Romsdal)

Historie

Den første kirken i området ble bygd på øyen Herøy i tidlig middelalder. Dette var en liten steinkirke som var hovedkirke for hele ytre Sunnmøre. Kirken ble revet i 1859, og erstattet av en trekirke. I 1916 ble sognet delt, og kirken ble revet. Herøy hovedkirke ble så bygd i Skaret i Fosnavåg, mens Indre Herøy kirke ble bygd i Stoksund. Herøy hovedkirke brant ned natt til andre juledag 1998. Mange kunstverk fra middelalderen gikk tapt i brannen.

Dagens kirke

Dagens kirke ble vigslet i 2003. Kirken har 700 sitteplasser, når man tar alle forsamlingsrom med i betraktningen, og er på tilsammen 2300 kvadratmeter, fordelt over to etasjer. Kirkekontoret for Herøy sokn ligger også i kirken.

Utsmykking

Kunsten i kirken er laget av Per Odd Aarrestad. Han kaller midtgangen i kirken for «menneskets livsakse». I midtgangen er det sju relieff som skal symbolisere veien til Gud. Alterutsmykkingen er 18 meter høy, og blir kalt «himmelaksen». Den skal peke mot Gud. Alterskapet er skåret i tre og har to motiver. Åpnet viser den Kristussymbolene XP og krone i tillegg til symboler knyttet til Bibel og sakramenter. Lukket viser det den lidende Kristus. Over alteret henger et kors i laminert glass og speil. Det er også flere glassmalerier på ulike vegger i kirken.

Alter, døpefont og prekestol

Alteret, døpefonten og prekestolen ble tegnet av Aslaug Øyehaug og Benedikte Holmberg . På alteret ligger det en stilisert alterduk i stål. Duken har en bord av ulike kristne kors. Nederst på alteret er det preget korsornamenter inn i betongen. Døpefonten har et rom der det ligger en bit av den gamle døpefonten fra 1572, som ble ødelagt i brannen. Døpefonten er preget med en duevinge. Dåpsfatet er laget i glass av Ine Harrang. Prekestolen har ornamentmotiv av kornaks.

Orgelet

Orgelet er bygd av Jehmlich Orgelbau fra Dresden i Tyskland, og ble vigslet 30. november 2003.
Marronus

Utseende

En middelsstor (ca. 22 millimeter), blankt svart hornbille med røde bein. Hannen har et kort horn på hodet. Hele oversiden er ganske skinnende, dekkvingene uten tydelige punktstriper (punktene danner litt uregelmessige striper), pronotum ikke tydelig punktert, med en rund grop i bakre del.

Utbredelse

Arten lever på øya Réunion i Det indiske havet.
Visor, svarta och röda

Visor, svarta och röda er et musikkalbum av Cornelis Vreeswijk, utgitt i 1972. Her synger han sanger av Lars Forssell.
Landsdelsserien 1958–59

Opp- og nedrykk

Ett lag fra hver av Østland-distriktene rykket direkte opp til Hovedserien 1959–60, mens ett lag fra Sørland/Vestland og ett lag fra Møre/Trøndelag rykket opp etter kvalik. Opp til tre lag fra hver avdeling rykket ned til 3. divisjon 1959-60.
Direkte opprykk: Rapid og Vålerengen
Opprykk via kvalik: Start og Brage
Sentralamerikanske og karibiske leker 1974

Sentralamerikanske og karibiske leker 1974. Lekene i 1974 var de tolvte sentralamerikanske og karibiske leker, de ble arrangert i Santo Domingo i Den dominikanske republikk i perioden 27. februar til 13. mars 1974. Det var 1925 utøvere, herav 464 kvinner fra tjuetre nasjoner som deltok i atten sporter. Cuba ble beste nasjon med 101 gullmedaljer foran Mexico med tjueseks.
Folkereisning mot krig

Folkereisning mot krig (FMK) er en norsk pasifistisk organisasjon. Den ble stiftet i 1937 av Olaf Kullmann og Lilly Heber, som norsk seksjon av War Resisters' International.
FMK gav i tidsrommet 1968–2005 ut tidsskriftet Ikkevold.